જિલ્લા મેજીસ્ટ્રેટ નવસારીએ બહાર પાડેલા આ વન-વે નાં જાહેરનામાની મુદત તા.25.1.2018 થી તા.25.3.2018 રખાઇ હતી. અહીં ઉલ્લેખનીય છે કે આ વન-વે નાં જાહેરનામાંની મુદત 25મી માર્ચે પુરી થઇ ગઇ છે અને આજે 9 દિવસ વીતી ગયા છે. જિલ્લા મેજીસ્ટ્રેટ ત્યારબાદ ફરીવાર માર્ગને વન-વે ફરમાવતું જાહેરનામું બહાર પાડ્યું નથી. આમ છતાં હજુય ચાંદની ચોક સર્કલ નજીક ‘પ્રવેશ પ્રતિબંધ’ ના બેરેક સાથે બોર્ડ લટકેલા જોવા મળે છે. આવી જ રીતે કંસારવાડ નાકે પણ પ્રવેશ પ્રતિબંધનું બોર્ડ હજુય લટકેલા જોવા મળે છે. આ બોર્ડ હજુ ય એવું સૂચવે છે કે વન-વે જારી છે, હકીકત આમ નથી કારણ કે જાહેરનામાની મુદત 25મી માર્ચે પૂર્ણ થઇ છે અને નવું જાહેરનામું બહાર પડ્યું નથી લોકોને વન-વે અંગે ગેરમાર્ગે દારે છે અને હાલ જાહેરનામું અમલમાં ન હોવા છતાં ઉક્ત માર્ગો ઉપરથી વાહનચાલકો અવરજવર કરવામાં ખંચકાય છે યા કરતા નથી.